Subject: Re: ხარაგაულის რაინის ჩინურ დასახლებაში განვითარებულ მოვლენებთან დაკავშირებით
From: Amiran Gamkrelidze <[email-masked]>
To: Ekaterine Tikaradze <[email-masked]>, Tamar Gabunia <[email-masked]>
Cc: Gvantsa Gasviani <[email-masked]>
Date: Sun, 23 Feb 2020 15:28:43 +0000

ჯერ არაფერი, გავარკვევᲗ.

Get Outlook for Android

From: Tamar Gabunia

Sent: Sunday, February 23, 2020 6:55:32 PM

To: Amiran Gamkrelidze ; Ekaterine Tikaradze

Cc: Gvantsa Gasviani

Subject: Re: ხარაგაულის რაინის ჩინურ დასახლებაში განვითარებულ მოვლენებთან დაკავშირებით

ბატონო ამირან

მადლობა! ლანჩხუთზე რა ინფორმაცია გვაქვს?

ექსკლუზივი: რატომ არ ხმაურდება ლანჩხუთში ჩინელების ჩამოსვლა და რა ხდება „სინოჰიდროს“ ოფისში?

ლანჩხუთში, ავტობანზე მომუშავე ჩინელები დაბრუნდნენ. ისინი "სინოჰიდროს" ეზოში ცხოვრობენ, რომელიც ყოფილი "ატეკის" მიმდებარედ მდებარეობს. ახალჩამოსული ჩინელები არც კარანტინს გადიან და არც ექიმი ჰყავთ ადგილზე. ამის შესახებ "გურია თუდეის" ექსკლუზიურად აცნობეს. რატომღაც
არ ხმაურდებოდა მათი ჩამოსვლის შესახებ ინფორმაცია. არადა `გურია თუდეის" დადასტურებულად გაარკვია, რომ წინა კვირას ჩამოვიდა 4, შემდეგ კი ეტაპობრივად ეს რიცხვი 15-მდე გაიზარდა.

ეს ინფორმაცია კი დამალული აღმოჩნდა ლანჩხუთის საზოგადოებრივი ჯანდაცვის ცენტრის ხელმძღვანელობისთვისაც.

"გურია თუდეი" ცენტრის დირექტორს, ვლადიმერ ჩხაიძეს ესაუბრა:

_ სიმართლე უნდა ვთქვა, მათი შემოსვლის თაობაზე ოფიციალურად ინფორმაცია არ მიგვიღია. მით უმეტეს, სანამ ეს ხალხი ჩამოვიდოდა, ვიყავი მათთან ოფისში და მქონდა საუბარი მენეჯერის მოვალეობის შემსრულებელთან. ვთხოვე მას, რომ თუ ეს ხალხი შემოვა, აუცილებლად ჩაგვაყენე საქმის
კურსში-თქო. მიუხედავად ამისა, ყურადღება ნულია. არავითარი რეაქცია არ ყოფილა. მერე შემთხვევით, ქალაქის რწმუნებულის მოადგილე ვანო ებრალიძისგან გავიგე, რომ ვიღაცები ჩამოსულან. იმავე დღეს მივედი მათ ოფისში და დამიდასტურეს, რომ ხალხი ჩამოსულა. ვუთხარი მათ, ხომ გთხოვეთ,
როცა ჩამოვნენ, საქმის კურსში ჩამაყენეთ-მეთქი, არანაირი რეაქცია. მე წავუყენე ასეთი პირობა, თვითიზოლაცია ორი კვირის განმავლობაში, დაკვირვება სიცხეზე, ფიზიკურ ჯანმრთელობაზე. რაიმე გართულება იქნება, 24 საათი ჩემი ტელეფონი ჩართულია და დამიკავშირდით-მეთქი. ამის
თაობაზე რეაქცია არ ყოფილა, არანაირი ინფორმაცია. ეს ხალხი რომ იყოს კარანტინში, ამის უფლება მე არ მაქვს. კარანტინში ჩააყენებ იმ შემთხვევაში, თუ რაიმე ისეთი სიპტომები აღმოაჩნდება, რისთვისაც კარანტინი აუცილებელია. მოვითხოვე იმ ხალხის სია, რომელიც შემოვიდა, ასევე
არიან თუ არა ნამყოფები ეს პიროვნებები უხანის პროვინციაში, ამის გარდა უნდა მომხდარიყო ტემპერატურული კონტროლი დღეში ორჯერ. საჭიროების შემთხვევაში, ასევე თვითონვე უნდა აიყვანონ ექიმი, რომელიც იქნება პასუხისმგებელი, თუ რა ხდება ამ ადამიანებთან დაკავშირებით და
სანდო წყარო იქნებოდა ჩემთვის. არც ერთი არ შესრულდა. გუშინ კიდევ ერთხელ ჩავედი. ზეპირად მივიღე ინფორმაცია, რომ ახლა ჩამოვიდა 11 კაცი, უფრო ადრე 4. ანუ ჯამში ბოლო პერიოდში 15 კაცია ჩამოსული. დისტანცია იქ მომუშავე ქართველებსა და იმ ჩინელებს შორის, რომლებიც არ
არიან ბოლო პერიოდში ნამყოფი ჩინეთში, ნამდვილად არის. ადრე ჩამოსულებიდან 18 იყო დარჩენილი.

_ სავარაუდოდ, მათ კიდევ დაემატება?

_ არ ვიცი, ვერ გეტყვით. რადგან უკონტროლო სიტუაცაა. ეს ხალხი მე რამდენადაც ვიცი შემოვიდა დუბაიადან. მიუხედავად ამისა, ისინი კონტროლს მაინც გაივლიდნენ აეროპორტში. თუმცა რაიმე ცნობა, რომ ეს გაიარეს, მე არ გამაჩნია. კარანტინი რასაც ჰქვია, 4 ადამიანი ცხოვრობს ცალკე,
სხვები კი ე.წ. ბარაკებში. როგორც ვიცი, აქვთ შუქი, წყალი და ბუნებრივი აირი.

- გარეშე პირებთან არ კონტაქტობენ?

- ერთი რამ არის, იზოლაცია არ ნიშნავს იმას, რომ ისინი მუდმივად ჩაკეტილები იყვნენ. თუმცა, იზოლაცია ნიშნავს, რომ საზოგადოებრივი თავშეყრის ადგილებში არ უნდა გამოვიდნენ. ამის კონტროლი კი ძნელია. ის ინფორმაცია კი მაქვს, რომ ეს ხალხი გამოდის ეზოში. თუმცა თვითონვე
ეუბნებიან სხვებს, რომ ჩვენთან კონტაქტი არ გქონდეთო.

- საკვებ პროდუქტს ვინ აწვდის?

- პროდუქტების შეტანა დაავალეს ქართველებს, მაგრამ უარი უთხრეს. ერთი ჩინელი გოგონაა, რომელიც აწვდის საკვებს. მიაქვს კართან და შემდეგ ისინი იღებენ. ნარჩენები იყრება ურნაში და იწვება. მე ჩემი ბერკეტებით აქტიურ მონიტორინგს გავუწევ იქ არსებულ მდგომარეობას. ჩემი მოთხოვნები
წერილობით ოფიციალურად გადავეცი და იმედი მაქვს, რომ ამჯერად მაინც ექნებათ რეაქცია და საქმის კურსში ჩამაყენებენ. ამ ეტაპისთვის რაიმე საგანგაშოს ვერ ვხედავ, მაგრამ თუ მცირედითაც გამოვლინდა რაიმე, ჩვენი რეაქცია იქნება ადეკვატური. თქვენ ხართ პირველი გამოცემა, რომელიც
დაინტერესდა აღნიშნული თემით.  მადლობა, რომ დამიკავშირდით, ექსკლუზივია, რაც გითხარით. თუ რაიმე სიახლე იქნება, აუცილებლად ჩაგაყენებთ საქმის კურსში.

Sent from my Samsung Galaxy smartphone.

-------- Original message --------

From: Amiran Gamkrelidze

Date: 2/23/20 5:18 PM (GMT+04:00)

To: Ekaterine Tikaradze

Cc: Tamar Gabunia , Gvantsa Gasviani

Subject: Fwd: ხარაგაულის რაინის ჩინურ დასახლებაში განვითარებულ მოვლენებთან დაკავშირებით

ქალბატონო ეკატერინე,

გᲗხოვᲗ იხილოᲗ ქვემოᲗ ინფორმაცია ხარაგაულᲗან დაკავᲨირებიᲗ, რომელიც მოიკვლია და მოგვაწოდა Ჩვენმა იმერეᲗის სამმარᲗველომ.

პატივისცემიᲗ,

ამირანი

Get Outlook for Android

From: Gocha Giorgidze

Sent: Sunday, 23 February 2020, 17:03

To: ამირან გამყრელიძე Amiran Gamkrelidze; Amiran Gamkrelidze

Cc: Vladimer Getia; kh.getia; gvetadze konstantine; e.zhorzholiani; ekazhorzholiani1966; episurv; g.giorgidze; Maka Tsilosani

Subject: ხარაგაულის რაინის ჩინურ დასახლებაში განვითარებულ მოვლენებთან დაკავშირებით

ბატონო ამირან,

როგორც მოგეხსენებათ, დღეს ხარაგაულის რაიონის სოფელ საქასრიაში, სადაც საჯარო სკოლის მახლობლად განთავსებულია მე-60 კილომეტრის ავტოსაგზაო სამშენებლო ჩინური კომპანიის ერთერთი ობიექტი, საცხოვრებლად განათავსეს, ჩინეთიდან დაბრუნებული, ეროვნებით ჩინელი 9 პირი. მათ
შორის ერთერთს, როგორც თავიდან გავრცელდა ინფორმაცია აღენიშნებოდა მომატებული ტემპერატურა, 37.4 გრადუსი. აღნიშნული ფაქტი გახდა ადგილობრივი მაცხოვრებლების გაღიზიანების და აგრესიის საფუძველი.

საკითხის გარკვევის მიზნით დაუკავშირდით ადგილობრივი მუნიციპალიტეტის მერს ბატონ ნიკოლოზ თოფურიძეს, ასევე ხარაგაულის საზოგადოებრივი ჯანდაცვის მუნიციპალური ცენტრის დირექტორს ბატონ შმაგი ხიჯაკაძეს, დამატებით ინფორმაციის გადამოწმების და გარკვევის მიზნით ვესაუბრეთ
ხარაგაულის რესურს ცენტრის დირექტორს ქალბატონ მარინა ვეფხვაძეს და, სოფელ საქასრიის ვაშლევის საჯარო სკოლის დირექტორს ქალბატონ ქეთევან ლურსმანაშვილს.

მათგან მიღებული ინფორმაციით; ადგილობრივი მოსახლეობა და მშობლები, რომელთა ბავშვებიც იღებენ განათელბას ზემოხსენებულ სკოლაში გამოთქვამენ ზოგადად პროტესტს ჩინელი მოქალაქეების სკოლის მახლობლად ცხოვრების და თუნდაც დროებით იზოლირების რეჟიმში მათი იქ განთავსების თაობაზე.

საზოგადოებრივი ჯანდაცვის ცენტრის დირექტორი ბატონი შმაგი ხიჯაკაძე, ადგილობრივი თვითმმართველობის წარმომადგენლებთან ერთად იმყოფებოდა ადგილზე სიტუაციის შესწავლის და საკითხის უკეთ შეფასების მიზნით.

მათგან მოწოდებული ინფორმაციის თანახმად: ამჟამად აღნიშნულ ლოკაციაზე იმყოფება მხოლოდ 7 ჩინეთის მოქალაქე, რომლებიც საქართველოში დაბრუნდნენ 22.02. 2020 წელს და იზოლაციის მიზნით მოათავსეს აღნიშნულ ადგილას. მათგან ავად არ არის არცერთი პირი, თავად საზოგადოებრივი ჯანდაცვის
მუნიციპალური ცენტრის ხელმძღვანელის მიერ გადამოწმდა თითოეულის სხეულის ტემპერატუა და არის ნორმაში.

ადგილზე კომფლიქტური სიტუაცია ამ ეტაპისათვის რეგულირებულია, მიღებულია გადაწყვეტილება ამ შვიდივე პირის ცენტრალურ ოფისებში გადაყვანის შესახებ, სადაც აქვთ ძირითადი საცხოვრებელი ფართები და სადაც ძირითადა ახორციელებენ კიდეც ყველა ახალ ჩამოსული პირის იზოლაციას და
მათ სამედიცინო მეთვალყურეობას. ასევე აღინიშნა, რომ ამ უახლოეს დღეებში კიდევ ელოდებიან ახალი ნაკადის შევსებას, დაახლოებით 100 კაცს, რომლებიც ასევე 14 დღით მოთავსდებიან ცენტრალური ოფისის საიზოლაციო ზონაში.

მუნიციპალიტეტის მერიამ ჩვენი რეკომენდაციის საფუძველზე კიდევ ერთხელ მისცა მითითება ჩინური კომპანიის ადმინისტრაციას და  მკაცრად გააფრთხილა ისინი, რომ უპირობოთ დაიცვან  ადგილობრივი თვითმმართველობის ინფორმირების შესახებ  წინასწარ დადებული შეთანხმება და ასევე მკაცრად
მოხდეს დაცვა თავად იმ რეგულაციებისა, რომელიც მიწოდებულია დაავადებათა კონტროლის ეროვნული ცენტრის მიერ და პროტოკოლის, რომელიც შემუშავდა და დამტკიცდა მათივე ადმინისტრაციის მხრიდან.

პატივისცემით

გოჩა გიორგიძე

დაავადებათა კონტროლისა და საზოგადოებრივი

ჯანმრთელობის ეროვნული ცენტრის

იმერეთის სამმართველოს უფროსი

Ocxeli. str #2

4600, Kutaisi Georgia

Tel: (995431) 22-05-18

Fax: (995 431) 22-05-19

E-mail: [email-masked]